सुविधा
इंदौर-कोचुवेल्ली ट्रेन के फेरे बढ़ाने का निर्णय
रेलवे ने इंदौर-कोचुवेल्ली साप्ताहिक ट्रेन के फेरे बढ़ाने का निर्णय लिया है।। आगामी छुट्टियों में यात्री सुविधा के लिए पश्चिम रेलवे द्वारा ट्रेन इंदौर-कोचुवेल्ली साप्ताहिक सुपर फास्ट सुविधा विशेष ट्रेन वाया वसई रोड के फेरे बढ़ाए हंै। श्रेणी तथा वर्तमान समय सारणी में बदलाव किए बिना इस ट्रेन के दो अतिरिक्त फेरे होंगे। ट्रेन उज्जैन से होकर रतलाम, दाहोद होते हुए सूरत, वापी होकर मंगलोर से होते हुए कोचुवेल्ली पहुंचती है। परे पीआरओ जेके जयंत ने बताया इंदौर-कोचुवेल्ली ट्रेन मंगलवार 5 जनवरी 2016 को इंदौर से 9 बजे रवाना होकर अगले दिन बुधवार को सुबह 11.20 बजे वसई रोड और गुरुवार को 19.10 बजे कोचुवेल्ली पहुंचेगी। वापसी में कोचुवेल्ली-इंदौर ट्रेन शुक्रवार 8 जनवरी को कोचुवेल्ली से 11.00 बजे रवाना होकर अगले दिन शनिवार को दोपहर 3.15 बजे वसई रोड और रविवार को 5.15 बजे इंदौर पहुंचेगी। अतिरिक्त फेरों की बुकिंग 31 दिसम्बर 2015 को सभी आरक्षण केन्द्रों एवं आईआरसीटीसी की वेबसाइट पर शुरू होगी।
hin_Deva hin_Deva hin_Deva